ها السلام عليكم ورحمة الله وبركاته. اعوذ بالله السميع العليم من الشيطان الرجيم. بسم الله الرحمن الرحيم الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تاعهم باحسان الى يوم الدين
في البداية في حد منا بيعمل كل يوم تلخيص للدرس ويبعته على الواتس من ايه ده؟ طيب وصلنا بفضل الله سبحانه وتعالى الى سورة الاعراف وهذكركم دايما بالاصل العظيم جدا. احنا دايما بنتكلم عليه. عايز تفهم الصورة بتتكلم عن ايه؟ بص دايما لاربع امور مهمة جدا
اول حاجة اسم السورة. وهنطبق ده عملي النهاردة اسم السورة. اتنين التي تكررت في السورة تلاتة اسباب النزول المتعلقة بالسورة اربعة القصص اللي وردت في السورة لو عايزين النهاردة نعرف عشان نقدر نفهم سورة الاعراف. وانتم كما تعلمون ان سورة الاعراف من اطول سور القرآن هي تالت اطول سورة
القرآن بعد البقرة وال عمران. انا عايز افهم سورة الاعراف بتتكلم عن ايه علشان وانا بقرأ سورة الاعراف ما توهش لازم نقف مع الاصول الاربعة دي. الاعراف تعالوا نطبق الكلام ده على الاسم. يعني ايه الاعراف
ها؟ لا لا الاعراف نفسه ايه؟ الاعراف هو جبل بين الجنة والنار ورد ذكره في القرآن في موطنيه. الموطن الاول في سورة الاعراف. والموطن الثاني في سورة الحديد في قول الله عز وجل فضرب بينهما بايه؟ بسور له باب. باطنه فيه الرحمة من جهة الجنة
وظاهره من قبله العذاب اللي هو الايه؟ النار. اذا الاعراف هو مكان بين الجنة والنار. انا بدأت افهم الجنة اصحابها اهل الطاعة. والنار اصحابها اهل المعصية. الا ان الله عز وجل
وصنفا ثالثا من الناس وهم اصحاب هذا الاعراف. اصحاب الاعراف. طيب مين بقى اصحاب الاعراف؟ هل هم من اهل الجنة؟ لأ هل هم من اهل النار؟ لأ. اومال هم مين؟ في قول ابن مسعود
حذيفة وابن عباس وابي هريرة رضي الله عنهم اجمعين هؤلاء الائمة الاربعة الكبار من اصحاب النبي صلى الله عليه وسلم قالوا اصحاب الاعراف هم اقوام تساوت حسناتهم مع سيئاتهم. ناس ما حسموش المسألة من البداية. كانوا مع اهل
للحق على حق. وكانوا مع اهل الباطل على باطل. فتساوت الحسنات والسيئات. فما حسم امرهم في الاخرة لا هم من اهل الجنة ولا هم من اهل النار. كان في صراع في الدنيا قائم بين الحق والباطل. بين الطاعة والمعصية
بين الايمان والكفر. هؤلاء اقوام من البداية ما حسموا امرهم. هو شاب تايه في النص ازا اصحابه ما شاء الله كانوا على خير في فترة السانوي فهو معهم على خير. دخل الجامعة اصحابه ابتعدوا عن
ابتعد عن الله عز وجل معه. لما ييجي رمضان يبقى مع الناس في صلاة وصيام وقيام ودروس علم. خلص رمضان هو مع اخر ليلة من ليالي رمضان والعياذ بالله. عربدة في الارض معاصي مع ليلة العيد. يبعد مع فهؤلاء اقوام في حال
صراع بين الحق والباطل بين الطاعة والمعصية. بين النفس الامارة بالسوء وبين النفس المطمئنة هو مع من يغلب فكان حاله يوم القيامة ايضا غير محسوم. هو ما كانش حاسم مع نفسه. فكانت النتيجة ان هو ايضا يوم القيامة هو
مش محسوم لا وبين اهل الجنة ينعم. ولا هو بين اهل النار يعذب ولكنه بين الامرين. وهو ايضا في في تعب وعناء ومشقة الى ان يأذن الله عز وجل بالحسم في امره. هذا يرى اهل الطاعة فيقول لهم سلام عليكم
طبتم انتم دخلتم الجنة لم يدخلوها وهم يطمعون. ينظر لاهل النار والعذاب اللي فيه اهل النار. واذا صرفت ابصارهم لقاء اصحاب النار قالوا ها ربنا لا تجعلنا مع القوم الظالمين. في السورة بتتكلم على الصنف اللي ما بيحسمش امره
انت من اهل الحق ولا من اهل الباطل؟ ده معنى اصحاب الايه؟ الاعراف. سورة ايضا سميت بالميقات سورة سميت بالايه؟ بسورة الميقات. لذكر ميقات الله عز وجل مع موسى. ولما جاء موسى الايه؟ لميقاتنا
سلمه ربه وسميت ايضا سورة الاعراف بسورة الميثاق. واذ الميثاق واذ اخذ ربك من بني ادم من ظهورهم ايه؟ ذريتهم اشهدهم على انفسهم الست بربكم. يوم ان اخذ الله الميثاق على الناس بطاعته سبحانه وتعالى. متى نزلت السورة؟ ظروف وملابسات نزول
نزلت السورة بعد امر الله عز وجل لنبيه بالجهر بالدعوة. الدعوة كانت في بداية الامر تلات سنين كانت الدعوة السرية كان النبي صلى الله عليه وسلم يطوف على الناس في بيوتهم ممن اسلموا. آآ النبي صلى الله عليه وسلم كان يدعو آآ الاقربين آآ له صلى الله عليه وسلم
بعد تلات سنوات امر النبي صلى الله عليه وسلم ان امر الله عز وجل نبيه صلى الله عليه وسلم بالجهر بالدعوة. لازم تجهر بالدعوة. جهر بالدعوة معناها عدة مشكلات. جاري بالدعوة معناها ان في عداوة هتكون ظاهرة بين المشركين في مكة وبين النبي
الجهر بالدعوة معناه باختصار ان قريش هتصب جام غضبها على المؤمنين الاوائل جهر بالدعوة معناها شدة وعناء وعنت للصحابة رضي الله عنهم. مع الشدة والبلاء والعنت لازم يكون حاسم. انت هتكون مع النبي صلى الله عليه وسلم وتصبر على الاذى. كما صبر بلال وخباب وعمار
وغيرهم من اصحاب رسول الله صلى الله عليه وسلم. هتحسم امرك؟ في الطاعة ولا تحسم امرك انك ترجع كما ارتد بعض الناس ولا انت هتكون في النص متفرج كحال اصحاب الاعراف؟ انت لا تدري انت في الكفة دي ولا في الكفة دي مع هؤلاء ولا مع هؤلاء
الصنف ده اللي موجود وسطنا. اللي ربنا سبحانه وتعالى قال في شأنهم مذبذبين بين ذلك. لا الى هؤلاء ها الى هؤلاء الناس المذبذبة مش عارفة تعمل ايه. الصورة بتكلم هؤلاء. الصورة بتكلم
هؤلاء في لحظة الشدة احسم امرك. احسن امرك. وبدأت الصورة تتكلم معنا على موكب الايمان من لدن نبينا ادم عليه الصلاة والسلام منذ بدء الخليقة الى دخول اهل الجنة الجنة واهل النار
مرورا بقصص الانبياء. وبدأت السورة تكلم اهل الايمان. وتقول لهم ما هي اسباب تبذب ايه الاسباب اللي بتخلي الانسان دايما يتذبذب عن الايمان؟ وبتوضح لهم ايه الاسباب اللي بتخلي الانسان يخرج من دايرة
الى دايرة المعصية او من دائرة الطاعة الى دايرة المعصية. وبدأت تحدثنا الصورة عن قصص كتيرة متوالية قصة ورا قصة كل قصة منهم مؤكد لنا عن معنى من المعاني انت ليه بعدت عن الدين؟ ليه بعدت عن الطاعة؟ ليه بعدت عن الايمان؟ ليه انتكست؟ ليه بعدت عن الطاعة؟ ليه ما حسمتش امرك في العبادة
وتذكر لنا القصة نماذج من اقوام ثبتوا على الطاعة بصورة قوية. فالصورة بتكلم صنفين من الناس. صنف الانسان المتذبذب اللي مش عارف ياخد قرار الصنف التاني صنف الايمان خد بالك فيه عندك بعض الامراض كده لو ظهرت بين بين في نفسك او بين
ارجاء حياتك ممكن تعمل لك مشكلة. تعالوا مع بعض نبدأ نخش في صلب الصورة. ونشوف القصة صديق جت وراء دي ليه؟ ودي وجت وراء دي ليه؟ ودي جت وراء دي ليه؟ علشان نقدر نفهم سورة الاعراف بتتكلم عن ايه. فسورة الاعراف تعالوا بنا نتكلم في الجانب الاول منها
خطاب سورة الاعراف للمؤمنين. خطاب سورة الاعراف للمؤمنين. وبدأت سورة الاعراف باول قصة بين ادم وبين ابليس. ايه الهدف من ورائها؟ الهدف من ورائها توضح لنا باختصار يا اخواننا ان ادم عليه
الصلاة والسلام لم يحسم امره من البداية. وهو قول الله سبحانه وتعالى فدلاهما بغرور. اية اتنين عشرين. يعني ايه فدلهما بغرور دلهما مأخوذة من انزال الدلو في البئر الدرو لما بينزل في البئر كده لا هو في ملك الانسان فوق ولا هو يأتي بالماء من اسفل
برضو مرحلة النص لو يحسم الامر من هنا ولا يحسم الامر من هنا. وضح الله سبحانه وتعالى مخاطبا اهل الايمان ان لاول سبب من اسباب انتقال الانسان نسأل الله السلامة. من مرحلة الايمان او من مرحلة الطاعة لمرحلة المعصية. هو شيء ممكن يكون
في نفس الانسان وهو الكبر الذي ملأ قلب الشيطان ابتداء في اول مرض ممكن يزحزح الانسان من الطاعة للمعصية. من القرب من الله الى البعد عنه. هي مرحلة الكبر لذا كان لازم تأتي اول قصة من القصص متعلقة ببعد الانسان عن الطاعة. قصة الكبر. اللي تصدرها الشيطان
ان تصبرها الشيطان. فاول سبب ممكن يبعدنا عن طاعة ربنا سبحانه وتعالى الايه؟ الكبر. السبب التاني ومكايد الشيطان. اللي ابعد ادم عليه الصلاة والسلام وكان سببا في اخراجه من الجنة الى الارض هو ليه؟ كيد الشيطان
شف ربنا بيقول فوسوس لهما الشيطان. بعدها بشوية وقاسمهما اني لكما لمن الناصحين. بعدها بشوية فدلاهما بغرور فدلاهما بغرور. ان الانسان منا لا يعرف مكائد الشيطان. ودي من اخطر المشكلات اللي دايما
بتقابلنا في حياتنا. احنا مش عارفين الشيطان هيخش لنا منين. وايه مداخل الشيطان بالنسبة لي كانسان؟ شيطان عدو. مصر لما بتحارب اسرائيل انا على يقين الان ان جهاز المخابرات الحربية مسلا وجهاز المخابرات العامة عينهم على اللي داخل واللي خارج ومين اللي له اتصال بدولة اليهود
مجرمين الغاصبين للارض دول ودايما قاعدين كده شغالين الاربعة وعشرين ساعة. وعلى مدار السنوات الطويلة من العداوة دي احنا خلينا بدأنا نعرف هم ممكن يخشوا منين ويجوا منين وايه الشركات اللي هم بيخشوا من خلالها علشان يجيبوا جواسيس فبدأ فيه شغل. احنا بدأنا نعرف المداخل والمخارج
واسألك سؤال هل ممكن في يوم من الايام يصدر رئيس الجمهورية مسلا قرار بحل بحل مسلا المخابرات العامة او المخابرات الحربية ويقول خلاص احنا وامان فاحنا مش عايزين الاجهزة دي نبقى اغبى قرار في العالم
ليه؟ لانه على يقين ان في عداوة بينا وبينهم. العداوة دي هو بيتربص لي. في جهاز المخابرات ده دوره انه يقدر يعرف ايه اللي ممكن يخش بها العدو الي. فجهاز المخابرات بالنسبة لنا حاجة ضخمة جدا. نفس الكلام بالنسبة للمؤمن. المؤمن يعلم يقينا
ان في عداوة بينه وبين الشيطان. العداوة دي تستلزم ان الانسان يكون عنده جهاز مخابرات يعلم من خلاله ايه مداخل الشيطان وازاي يخش لنا وازاي يتكلم معنا وازاي يتعامل معنا في وقت الطاعة ويتعامل معنا في وقت المعصية. ازاي الانسان يعلم ان الشيطان في وقت الطاعة وانت بتصلي قيام ليلة
هيجي يقول لك انت مرائي. انت بتصلي رياء اصلا ويكلمك بكل الاحاديس اللي وردت في ذم الرياء. ويقول لك ما انتاش فاكر الشيخ كان بيقول من قيمة كم يوم في درس ده كان بيقول ايه؟ لا لا انت بطل طاعة احسن
ولو انت على معصية مش هيجيب لك المعصية بالكبيرة خالص ولكن هيجيبها لك ايه؟ ها؟ درجة درجة. لازم الانسان منا يبقى فاهم ده علشان كده ييجي عندنا على طول بعدها على طول ربنا سبحانه وتعالى يبدأ يخاطبنا. ويقول لنا احذروا من عدوكم ده. هات كده اية ستة وعشرين
يا بني ادم ليه ربنا ينادي علينا يا بني ادم؟ علشان لا ننسى ابدا عداوة الشيطان لابينا ادم علشان لا ننسى ابدا ما فعله الشيطان بابينا ادم. علشان نعرف اننا ما خرجنا من الجنة الا بسبب هذا العدو. يا بني ادم اية سبعة وعشرين
يا بني ادم اية واحد وتلاتين يا بني ادم اية خمسة وتلاتين يا بني ادم لان الشيطان هيتلاعب معنا بكل هذه الالعاب في السبب التاني من اسباب ضلال الانسان هو ها؟ الشيطان. السبب التاني من اسباب ضلال الانسان هو الشيطان. فلا
لازم تاخد بالك. السبب التالت من اسباب ضلال الانسان وربنا بيكلم المؤمن عشان تفضل ثابت على دينك وايمانك. تعمل ايه؟ السبب التالت هو اتباع الانسان منا للاباء والاجداد والاصحاب بدون عقل وبدون تمييز. ان الانسان في يوم من الايام يمشي
جعل وفق العادات والتقاليد اللي جابتنا ورا. بتاع الاحصاء اسمه ايه اوه المركز بيقول ان احنا عندنا في مصر تلتاشر مليون عانس. لم يتزوجوا والسر انزل الكورة وانت بتعرف السر لازم تجيب تلاجتين وغسالتين وبوتجازين ومش عارف تجيب ايه وايه وايه تخش حاجات مسلا في مية وخمسين مية وستين
ستين الف جنيه. طب الاب يجيب منين؟ الابن المسكين ده يجيب منين؟ هيجيبه منين؟ خلاص ما يجوزوش خليك قاعد يا ابني. والسر استلموا البلد. سلوا البلد. مع ان الدين عندنا بيقول لنا ابرك النكاح ايسره. سلوا البلد ان يوم الفرح
كده لازم العروسة تنزل عريانة وترقص بقى هي وزوجها قدام الناس واصحاب العريس يطلعوا يرقصوها وصاحباتها يطلعوا يرقصوه. طب ده ايه يا جماعة سروا البلد. طب سلوا البلد ده حلال يعني ولا حرام؟ يعني حاجة ترضي ربنا ولا لأ؟ طب احنا لو رحنا للعريس ده تاني يوم بعد ما اتجوز
اه خلاص. تاني يوم وقلنا له طلع لنا مراتك بالهدوم اللي كانت لابساها امبارح. علشان احنا محتاجين نرقص معها امبارح زي زي ما عملنا امبارح عايزين نقف معنا النهاردة زي ما وصلنا معي امبارح. موقفه ايه
موقفه ايه؟ هيطردهم برة. طب دلوقتي بقت فيه رجولة وامبارح ما كنش فيه رجولة؟ امبارح قبلت انه يمسك ايديها ويرقص اه والنبي ما انتاش قابل. وكل ده تحت مسمى سلو البلد. اصل كل الناس بتعمل كده. له قاعة بعشرين تلاتين الف
جنيه ليه؟ وليه الاولاد يتدينوا في وقت زي ده؟ وليه فرقة مش عارف بكم الف؟ وليه ايه بكم الف ليه كل ده؟ ليه كل ده؟ اصل سلوى البلد. حتى والعياذ بالله من وقعوا في الفواحش
لما تيجي تكلمه يقول لك اصل كل الناس بتعمل كده. لذا وضح الله سبحانه وتعالى في سورة الاعراف. السبب التالت من اسباب ضلال الناس عن ربه عز وجل. ضلال الناس عن آآ آآ الدين والعبادة والطاعة والقرب. الشاب النهاردة
اللي بيتكلم باسوأ الالفاظ. البنت النهاردة اللي بتتكلم باسوأ الالفاظ. البنت النهاردة اللي تلاقيها في فرح مش في فرح. يوم اخر يوم معه في الجامعة. تلاقيها بترقص رقصة احنا كنا زمان بنقول ما بيعملهاش الا الصيع
ان هي كأنها ماسكة مطوة عمالة تعمل كده. احنا كنا زمان بنقول دول الصيع اسوأ خلق الله اللي بيعملوا كده. احنا ما ينفعش نعمل كده احنا فوجئنا ان البنات هم اللي بيعملوا كده. وقدام كل الناس. وقدام كل الناس. والسر
اصل الكليات كلها بتعمل كده الكليات كلها بتعمل كده. على معصية وعلى بعد من الله. فربنا يذكر لنا في سورة الاعراف. السبب التالت من الاسباب اللي بتؤدي انحراف الانسان عن دين ربنا. انحراف الانسان عن الشريعة. حد دعاني لفرح من الافراح وقال لي هيبقى حاضر
في اغلب شباب النادي وكده واحنا تيجي تذكرهم بالله بكلمة كويسة كده وهيبقى في شباب كتير لعل ان ربنا سبحانه وتعالى يعني انا موافق اي حاجة في الدعوة اي حاجة للشباب انا خدام فيها. كان في في نادي القوات المسلحة في القاعة الخارجية اللي هي اللي على البحر على طول
انا نزلت خطوتين تنزل بالسلم كده. انا نزلت خطوتين بس. انا يا جماعة ده مش فرح دي حفلة عراة. انا ما قدرتش والله انا لقيت نفسي برجع بضهري. جبت السلم كله على ضهري
لا انا الكلام ايه؟ اتكلم اتكلم عن ايه اصلا؟ طب يا جماعة فين الاباء؟ فين يقول لك عادي ما هو اصل فرح مش معنى الفرح الفرح ده ربنا من علي بنعمة الزواج. فلا ينبغي ابدا ان انا استقبل نعمة الله بالتجرؤ على الله
ازاي ربنا اللي من علي بزوجة ومن علي بحاجة طيبة بكمل بها نص ديني. وانا استقبل هذه النعمة بمعصية الله كل ده تحت مسمى كل الناس بتعمل كده. سلو البلد كده. هات سؤالي رقم تمانية وعشرين. قال الله سبحانه
وتعالى واذا فعلوا فاحشة ها قالوا وجدنا عليها اباءنا والله امرنا بها. اول حاجة عشان يمهدوا لنفسهم. واذا فعلوا فاحشة قالوا ايه؟ وجدنا عليها ابانا. اباءنا عملوا كده. فاللي اباءنا عملوه احنا هنمشي عليه
الاباء اللي عملوه احنا نمشي عليه مش كده وبس بل بعدها بشوية عشان بقى ايه يعني والله امرنا بها كانوا بيوجدوا بيوجدوا لانفسهم عذر. فهي في البداية هي اسمها ايه؟ ها
لاحز معي النسق القرآني. في البداية ربنا قال ان هي اسمها فاحشة. فهي كانت الفاحشة دي لازم يوجد لنفسه مبرر عشان يعملها المبرر بالنسبة له ايه؟ اول درجة ايجد المبرر. ايه هو المبرر؟ وجدنا عليه امل. الناس كلها بتعمل كده. طيب تعال بقى
ايه الدرجة التانية؟ هي درجة بقى للاستحلال. انا مش عايز يكون عندي مبرر انا عايز استحلها. الله امرنا بها. يعني ايه الله الله امرنا بها يعني دي شيء حلال عادي ما فيش فيه اي مشكلة. وصلت كده فمسألة الخطوة التالتة من الخطوات اللي الانسان ده بيبتعد
عن ربه سبحانه وتعالى هي التقليد. ذكره الله عز وجل في اية اه اه تمانية وعشرين وذكره الله عز وجل في اية رقم تمانية وتلاتين وتسعة وتلاتين تمانية وتلاتين وايه وتسعة وتلاتين. الناس وهي داخلة النار ربنا بيقول قال ادخلوا في امم قد خلت من قبلكم من الجن
والانس كلما دخلت امة ها لعنت اختها حتى اذا اداركوا فيها جميعا قالت اخراهم لاولاهم ربنا ها اه هؤلاء اضلونا فاتيهم عذابا ضعفا من النار. اصحابنا اللي كانوا بيعملوا المعصية واحنا مشينا معهم
اصحابنا اللي دلونا على البعد عن الله واحنا مشينا معهم. صحابنا اللي دلونا على البعد عن الله واحنا مشينا معهم. صحابنا اللي لما كنا بيصلي يتريقوا علينا ويسخروا منا ومشينا معهم. صحابنا اللي كنا كنا بناخد خطوة لربنا سبحانه وتعالى يرجعونا عشر خطوات ورا. انت هتستشرخ ولا ايه
رجعونا ورا. الله عز وجل ينقل لنا في هذه الايات صورة من سور العداوة اللي بعد المحبة والمودة اللي في الدنيا تحولت الى عداوة. تحولت الى عداوة. كلما دخلت امة ايه؟ لعنت اختها
وبعد كده يقولوا يا رب ده صاحبي اللي عرفني على بنت ومشيت معها. ده صاحبي اللي بدأ معي بسيجارة لحد ما شربني مخدرات. ده صاحبي اللي خلاني تركت الصلاة. ده
صاحبي اللي خلاني عملت ده صاحبي اللي علمني الشتيمة ده صاحبي اللي في يوم من الايام قعد يحكي لي هو عمل ايه مع والده وزعق لوالده؟ فانا قمت كمان مزعق لوالدي ده صاحبي اللي
علمني عقوق الاب وعقوق الام. ده صاحبي اللي بعد ما كنت حافز القرآن نسهوني بكثرة المعاصي. ده صاحبي اللي كان بيوديني حفلات فيها والعياذ بالله اشياء مش كويسة ده صاحبي اللي يدلني على يا رب الراجل ده ضلني. اته عذابا ضعفا من النار. ربنا سبحانه وتعالى يقول له قال لكل
ضعف ولا يكن لا تعلمون. هو ضلك على المعصية بس انت كان عندك عقل تفكر وتميز. تفرق به بين الحق والباطل. تفرق به بين الطاعة في المعصية ولكن المشكلة قبل ما تكون عنده كانت عندك انت. انت كنت امعة. انت كنت في الدنيا بلا شخصية. انت كنت في الدنيا مش حاسب
امورك اي حد يقول لك كلمتين بيأثر عليك ويوديك لطريق مش مزبوط كنت بتسمع الكلام. قال لكل ضعف ولكن لا تعلمون. وقالت اللي هو اللي اضل بقى وقالت اولاهم لاخواهم فما كان لكم علينا من فضل فذوقوا العذاب بما كنتم تكسبون. من
اسباب ايضا اللي ربنا سبحانه وتعالى ذكرها في السورة في مسألة التقليد ان التقليد ممكن يكون سبب من الاسباب اللي بتخلي الانسان يبعد عن ربنا سبحانه وتعالى هات اية مية تمانية
تلاتين اية مية تمانية وتلاتين. تأكيدا من الله سبحانه وتعالى على خطورة التقليد الاعمى. ان انا اقلد بعمد اقلد ولا مش شايف اقلد وانا مش حاسم لعمري. ارى الله سبحانه وتعالى بني اسرائيل ايات عظام. ايات عظيمة جدا
لسة من شوية البحر سيدنا موسى ضرب البحر فالبحر انفلق في اية عظيمة جدا ولقوا البحر اتحول اتناشر طريق وهما ماشيين في قلب الطريق يبصوا على يمينهم وشمالهم امواج الماء واقف كده شايفين الاسماك وشايفين
وبيعدو من وسط ده كله الى ان جاوزوا الطريق الاخر. ودخل فرعون الجبروت والطغيان بتاعه وهلك واهلكه الله عز وجل. فيه بعد كده اية ماشيين في صحراء سيناء جاعوا وعطشوا معهم لا اكل ولا شرب
يا بني اسرائيل قد انجيناكم من عدوكم واعديناكم جانب الطور الايمن الايمن ونزلنا عليكم المن والسلوى. المن والسلوى طعام وشراب نزل من الجنة لهؤلاء. عدشوا عايزين مية ، استسقى موسى لقومه فضرب العصا. ضرب بالعصا الحجر فطلع من الحجر اتناشر عين ماية
ايات ايات قد علم كل اناس مشربهم وبعد ما رأى هؤلاء كل هذه الايات ضل هؤلاء ظل هؤلاء بسبب ايه؟ بسبب التقليد سواء التقليد الخارجي اللي ربنا بيتكلم عنه في الاية دي وجاوزنا ببني اسرائيل البحر
فاتوا ايه ها على قوم يعكفون على اصنام لهم. عدوا على ناس يعكفوا على اصنام عمالين يسجدوا الاصنام. قالوا اجعل لنا الها كمالهم سبب ضلال هؤلاء في الموطن ده ايه؟ التقليد انا بقلد طب انت
البعيد اعمى البعيد اعمى ما بيشوفش. البعيد يعني لسه خلاص اللي كان بيحدث من الان ايه اللي بيحصل؟ اللي بيحصل ان ممكن الام تكون في ذروة ايمانها. ولكن يأتي دور التقليد ليصرف هذه الامة عن ربها تماما. زي ما الشباب
الان بيقلد تقليد اعمى. البنت النهاردة البنت النهاردة نزلت موضة من اوروبا ان البنطلون لازم يكون متقطع فبنتنا مكسوفة ان يكون في جزء من الفخذ او من الرجل باين. فكانوا بيلبسوا بطانة بيحطوا بطانة تحت الايه
تحت البنطلون. الكلام ده السنة اللي فاتت. طب والسنة دي؟ لأ خلاص اتشلت البطانة. عادي. آآ البطانة يعني القطع دلوقتي كان من تحت من عند الساق. ومن عند الركبة. طب والسنة الجاية؟ قطع من قدام ومن ورا
ما هي خطوات؟ يا بنتي ده اسمه علي تعري حرام. تبص لك من فوق لتحت ما انتاش فاهم حاجة اصلا. انتم دايما متشددين. فاخطر مشكلة تدمر امة التقليد بدون وعي. التقليد
بدون فكر في الباطل طبعا. فربنا هنا بيذكر سبب من اسباب انحراف بني اسرائيل عن طريق الجادة. سبب انحراف بني اسرائيل هو قلت بدون تفكير. يعني ده انت لسه ربنا سبحانه وتعالى الان اراك ايات ما بعدها ايات. انت بتتكلم في ايه؟ ان هؤلاء
يتدبر ماء فيه وباطل ما كانوا يعملون. شف سيدنا موسى بقى ذكي رضي الله عنه صلى الله عليه وسلم. قال اغير الله ابغيكم الها وهو فضلكم على على مين؟ واذ انجيناكم من ال فرعون يسمونكم سوء العذاب يقتلون ابناءكم وايه؟ ويستحيون نساءكم الايات
فردهم ماذا فعل الله لهم حتى يعودوا لايه؟ ها؟ لرشدهم. ربنا سبحانه وتعالى وعد موسى ثلاثين ليلة. خرج موسى عليه الصلاة والسلام للقاء ربه وزاده عشر تيام بقوا اربعين يوم. ماشي كده؟ ده كان دور التقليدي الخارجي ان انا اقلد برة بدون وعي وبدون فهم
لازم ييجي دور التقليدي الايه ها الداخلي. علشان كده نسب ان بعد قصة مجاوزة بني اسرائيل البحر وطلب وجود الهة لهم ان ربنا يذكر القصة التي تليها على طول هي قصة اتخاذ الايه؟ اتخاذ العجل. علشان ربنا يقول لنا ان
حاجة تدمر هي مسألة التقليد الاعمى خارجيا او او داخليا. ان يطلع لنا حد بيعملوه قدوة لنا القدوة ده بيشرب مخدرات. ممثل. القدوة ده طالع في دور بلطجي. القدوة ده آآ طلع آآ عفوا انا اسف يعني طلع في الفيلم
آآ ضرب واحد ولبسه قميص نوم حريمي ونزله في الشارع. طب احنا بنقول بقى للمسئولين في البلد ما تجيش تلومه بعد كده الحادسة اللي حصلت في بولاق ولا الحادسة اللي حصلت في المطرية ان هم جابوا الراجل ضربوه موتوه وعدموه العافية ولبسوه
ومش ممكن ونزلوا في الشارع قتلوه ما تلوموش. لان انت ما كانش عندك رقابة اولا على ده. الانسان بطبعه بيحب التقليد والمحاكاة لما يكون عندنا القدوة اللي اللي طالع بالطيارة بتاعته رزق يعني عامل طيارة كده بتاعته اللي اشتراها وواقف وراها والعربية ممكن في لحظة من اللحظات يبيع
كينو علشان منصب. يبيع دينه علشان دنيا. واتل عليهم نبأ الذي اتيناه اياتنا. يعني ايه اتيناه اياتنا اسم الله الاعظم. كان بالعام هذا مقدما في بني اسرائيل. لما تنزل عليه مصيبة يطلعوا جري عليه. الحق اطلع ادعي ربنا انت معك الاسم الاعظم. ادعي ربنا
عنا البلد ده فيدعو الله فيرفع الله عنهم البلاء. اتيناه اياتنا اي علم علم التوراة. كان عالم ارسل الله ارسل موسى عليه الصلاة والسلام بالعام ابن باعراء الى الجبارين ليدعوهم الى الله عز وجل. ده عالم كبير من العلماء
واحنا بعتناه فين للجبارين. ادعوهم الى الله. اول ما وصل لملك الجبارين طلع له صندوق قد كده مليان اموال وذهب وو الى اخره. آآ هذا على ان تترك موسى وان تكون معنا. سلام. انتم على
الحق طبعا هو على الباطل. عشان كده انا دايما دايما كنت بقول انا انا اشرف الناس في الاوقاف. وكنت دايما بقول ابعدوا المشايخ عن العمل الاداري. ما تجيبش شيخ وتقول له انا هحطك في عمل اداري. ما تجبش داعية وتقول له انا حطك في عمل اداري. شغل الادارة
دي ناس برة من برة. انما شغل الدعوة يبقى للمشايخ. انما للاسف لما بدأ المشايخ يتحطوا بقى في السلك الاداري والكلام بدأ بعضهم عشان يحافز على مكان اسمه مدير ممكن يعمل اي حاجة غلط. طبعا الا من رحم ربي عز وجل. بدا علشان
نحافز على منصب وكيل الوزارة ممكن يعمل اي حاجة غلط. عشان يحافز على منصب وكيل الوزارة. ممكن عشان يحافز على منصب وزير يعمل اي حاجة غلط المشايخ سيبوهم لي على المنابر الدعاة. سيبوهم على المنابر. تدخلوهم في عمل اداري وكراسي ومناصب يضيع منك
نسأل الله سبحانه وتعالى السلامة. اسأل الله عز وجل ان يحفظ مشايخنا ودعاتنا وائمتنا وائمتنا. راح اتعرض عليه فلوس اتبعوا سيدنا موسى لما علم بذلك جهز الجيش و رايح علشان يقاتل الجبارين فملك الجبارين قال الحقنا بالعام ادعوا الله على موسى ومن معه
انت معك الاسم الاعظم. قال له لأ ده ده موسى نبي. بس شوفوا بقى الايه ها النزول هيحصل ازاي. ده موسى نبي ما ينفعش ادعو طب نعمل ايه؟ انني قرأت في التوراة ان الفاحشة اذا انتشرت في امة
اهلكها الله ده بيكلمهم ايه؟ بالدين. بيكلمه بالتوراة. ده بيقول لهم ده ربنا. فجملوا ادي الخطوة الاولانية. طب الخطوة اللي بعدها فجملوا نساءكم وارسلوهم على موسى ومن معه. فاذا وقع هذا الجيش في الفاحشة
اهلك الله موسى ومن معه. شفت النزول؟ ده نازل بصاروخ. عشان كده ربنا بيقول لك فانسلخ منها فاتبعه الشيطان. التفكير اللي فكره بالعامي بن عراء ابليس قام وقف له وقال له تعظيم سلام
ايه اللي انت يا سلام! والله ده لو مكانك ما جبش الافكار الجهنمية دي. ماشي ماشي عشان كده ربنا بصوا اللفتة القرآنية الجميلة. فاتبعه الشيطان. لو ده طريق وانا بقول محمد اتبع احمد. يبقى مين اللي قدام
احمد ومحمد بيحاول يحصل مين؟ احمد. فلما ربنا بيقول لنا ادي طريق الضلال. الشيطان فاتبعه الشيطان. الشيطان الشيطان بيحاول يلحق يبقى مين اللي ساب في طريق الضلال؟ والشيطان مش قادر يحصله في الضلال. فاتبعه الشيطان. شوفوا اللي جاية دي. ده قانون
ربنا سبحانه وتعالى لمن قدم الدنيا على الدين لمن باع الدين بالدنيا لمن باع الاخرة بالدنيا فكان من الغوين يعني ايه مهلكين. طيب نزلت عليه عقوبة مات بالعام. طب صندوق الدهب راح فين
طب دنيا بالعام اخبارها ايه؟ طب اخرة بالعام اخبارها ايه؟ وهذه عاقبة الله في كل انسان ضيع الدين علشان الدنيا ضيع الاخرة عشان الدنيا انه يخسر الدنيا ويخسر الايه؟ ويخسر الاخرة. ولو شئنا لرفعناه بها لو كان صبر كان ربنا رفعه بما
له من دين وامانة الى اعلى الاماكن. الصندوق ده كان هيجي له من حلال. ولكنه ها؟ اخلد الى الارض. يعني ايه الارض هنا بقى افرد الايه؟ اصلها اخلد الى الدنيا. طب لماذا عبر الله عز وجل
بالارض عن الدنيا. تراب. حقيرة. ولكنه اخلى الى الارض واتبع شوفوا المثل فمثله كمثل اشمعنى الكلمة؟ معلش انا عمال افتح لكم علشان اقول لكم كل كلمة في القرآن لها دلالة. اشمعنى الكلب؟ ما قالش
خنزير لمصر. القلب لو الكلب عامة لو جبت اتنين كيلو من عند كباب وكفتة من عند المحمدي وحطيته له وجبت فرخة اعزكم الله دايس عليها عربية ميتة. الكلب هيروح لمين؟ دي طبيعة الكلب. انه لا يذهب الا للقبيح المنتن
طب تيجي نطبق ده على بلعام كان معه الدين والرفعة في الدنيا بسبب الدين والعلم. وشوية تراب. راح لايه؟ ادي واحدة طبيعة الكلب طبيعة الكلب. اه بصوا بصوا اللي جاية دي. الكلب لو ملينا له شارع الترعة قتل. وخلصوا
اول حاجة هيعملها بعد ما يخلص شارع الترعة من عند المطافي كده. جابه من اول عبدالسلام عارف لحد المطافي. ده كله اكل. خلص الاكل ده كله. على اول المطافي ما لقاش اكل هتلاقيه بيعمل ايه
عمال يشمشم. بيدور على اكل. طبيعة الكلب انه لا يشبع. حتى ان المرض اللي كان مشهور زمان في الجاهلية اسمه مرض الايه الكلب او الكلب كما يضبطه بعض اهل اللغة. ماضي الكلب ده اللي الواحد يفضل ياكل ياكل ياكل وهو لسه ايه؟ جعان
فطبيعة الكلب انه لا يشبع. بالعنكن كده. الكلب هو انجس حيوان على وجه الارض. الكلب وانجز حيوان على وجه الارض. وعشان اقول لكم برضه التقليد شف شبابنا النهاردة كل واحد ماشي بايه؟ مع ان الكلب نجس اصلا. والنبي صلى الله عليه وسلم
يقول في الحديث من اتخذ كلبا ليقتني كلب الا كلب صيد او كلب ماشية فانه ينقص له من كل يوم من اجره قيراطان وقال صلى الله عليه وسلم ان الملائكة لا تدخل بيت فيه ايه؟ كلب ولا صورة. نرجع تاني. فذكر الله عز وجل
قال هؤلاء اللي الدنيا ايه ها غيرتهم. طيب السبب الخامس من الاسباب اللي بتخلي الانسان يبعد عن ربنا سبحانه وتعالى. هتقول لي بقى ايه اول السورة عفوا. زي ما كنا في اية مية تسعة وسبعين. اية مية تسعة وسبعين. ها؟ ولقد ذرأنا ايه؟ ها
لجهنم كثير من الجن والانس لهم قلوب ولهم اعين ولهم اذان اولئك طيب يبقى اذا ده سبب من الاسباب اللي ربنا سبحانه وتعالى ذكره. ان الانسان يعض جوارحه. يعطل ودانه. هو مش عايز يسمع؟ يعطل
اطفال العين مش عايز يرق مش عايز طرب ويعطل قلبه فلا يفكر ولا يتأمل ولا يتدبر. هل ده كان حال بعض الناس اللي ربنا ذكرهم في الصورة؟ الانسان اللي ربنا يبعت له ايات اية ورا اية اية ورا اية اية ورا اية وهو لا يسمع ولا يعقل ولا يتدبر اه هاته كده على طول بسرعة بسرعة اية مية وتلاتين
عشان نربط اي مية وتلاتين مية تسعة وسبعين. صلوا على النبي صلى الله عليه وسلم. ها؟ ولقد اخذنا؟ لأ معي معي ها معي ولقد اخذنا بالسنين ونقص من الثمرات لعلهم يبقى ربنا ضيق عليهم خلي السنوات
مجاعات وسنوات ما فيش اكل وما فيش شرب والنيل هيقف. علشان الامة ايه ترجع. لا النيل زمان. انت بتتكلم عن النيل زمان ولقد اخذنا ال فرعون بالسنين. سنين يعني ايه؟ ما فيش امطار فما فيش نيل فما فيش ماية. ما فيش ماية يبقى بالتالي نقص
من الثمرات ربنا لما ضيق هذا عليهم كان بسبب ايه؟ ذنوب ومعاصي ارجعوا بقى لا لا لا يسمعون لا يبصرون لا ما تنسوش التلات كلمات دول. طيب فارسلنا عليهم مية تلاتة وتلاتين فارسلنا عليهم الايه؟ ها؟ طوفان جراد
قنبل ضفادع والدم ايات الايه؟ يعني ايه؟ هقول حالا اهو تعالوا مع بعض اول طوفان آآ مصر كان زمان شكلها عامل ازاي؟ كانت شوارع مسلا زي شارع الترعة. بيت لواحد من بني اسرائيل المتبع لموسى جنبه بيت
لرجل من قوم فرعون جاب طوفان طبيعي جدا الطوفان ماشي في شارع الترعة مثلا نسأل الله سبحانه وتعالى السلامة لكل بلاد المسلمين نزل طوفان مسلا في الشارع هنا الطوفان ده لما يخش على البيوت هيخش على مين؟ آآ المية اللي كانت واقف الحي السابع في بيت عدى منها كله غرق
ولكن ربنا بعت اية مفصلة ان هذه عقوبة على من كفر بموسى. فكان الطوفان نازل في الشارع يخش على البيت لرجل من بني اسرائيل يغرقه تماما عفوا. عرج من ال فرعون يغرقه تماما البيت اللي جنبه مباشرة بيت لرجل من بني اسرائيل. لا يمسه سوء
واضحة في بعد كده اية والجراد اراضي زراعية بقى كبيرة دي حتة ارض لواحد من قوم فرعون الارض من الرجل من بني اسرائيل. الجواب لما اكل كان بياكل ايه؟ كان بياكل ارض ويسيب ارض. شوفوا بقى يا اخوانا اعقلوا بقى. والقم
انتشر القمل ده الحشرات بتاعة الرأس دي في اجساد آآ قوم بني آآ قوم آآ ال فرعون. طب والتانيين مع ان سبحان الله الحشرات دي بتنتقل بالايه؟ بالعدوى. اه بالعدوى وبالمصاحبة. انتم مع بعض في بلد واحدة. لا. وضوء واضح
في كل انحاء مصر. حتى ان تقوى كده في اقوال المفسرين وان كانت من الاسرائيليات لا يأكل احد طعاما الا وتسقط فيه هذه الضفادع اتدمرت عليهم حياتهم. والدم. الدم ده بقى قصة. سيدنا عبدالله بن عباس بيقول كان رجل منهم تخيلوا مسلا آآ كولدير
زي ده مسلا رجل من بني اسرائيل رايح يشرب منه ميه يأخذه رجل من قوم فرعون يتحول لايه؟ لدم. نهر النيل ييجي رجل من قوم فرعون ييجي يشرب يلاقيني دم. عشان كده ربنا بيقول ايات مفصلات. ايات مفصلات
صاحبه اللي كان معه في العربية شربوا مع بعض والعياذ بالله حاجات غلط. عملوا حادثة صاحبه مات. صاحبه ده هو مات وعارف صاحبه مات ازاي ؟ تاني يوم كان بيدور على واحد صاحبه تاني بعربية تانية عشان يشموا مع بعض. اية واضحة. يا ابني فق. يا ابني
ارجع يا ابني ما ينفعش. صاحبه اللي كان معه مكتب قصاد مكتب في اوضة واحدة. صاحبه ده مرتشي. وربنا سبحانه وتعالى سلط عليه مرضه عمال يهري في الجسد. صاحبه ده مات فبادئ الشغل كله يبقى على على عليه هو. فبدأت الناس تجيب فلوس قام واخد ده
واخد فلوس. ايه ده! ايه قلة العقل دي! ايات مفصلات. فربنا سبحانه وتعالى يذكر ان من اكتر الاشياء اللي بتضل الانسان ان يكون له قلب لا يفقه به. انا يمكن قلت لكم قبل كده الموقف ده آآ انا كنت راجع من القاهرة
وكان على شمالنا كده في اتنين شباب راكبين على موتوسيكل وطايرين. طايرين الاية كان معي كتاب بقرأ فيه كده وكان معي اخ زميلي وهو اللي سايق. فانا مرة واحدة هو استر يا رب استر يا رب. فانا ببص لقيت حاجة عمالة تتدألك كده فانا قلت اكيد ده شوار
بطاطس ولا شوال الاكل ولا حاجة من من العربية كانت محملة ولا حاجة. ولكن انا لما دققت اوي لقيت ايه لقيت الاتنين دول موتوسيكل آآ العجلة اللي ورا فرقعت والاتنين هم اللي بيتدحرجوا قدامنا
ماشي؟ طبعا انا احنا اول عربية وراهم. فوالله يا اخوانا انا لا انسى ابدا المشهد ده. الولد يا عيني يتدألك كده يتقلب كده. واول ما وشه ييجي العربية يقوم عامل لنا كده. يفضل يعمل لنا كده. ويلف يعمل لنا كده. واخد بالك؟ واحنا بقى انت عارف بقى ربنا ربنا مكتوب على حد ابدا. حد بالحالة دي والعربية
بقى فرامل بقى يعني بعزبها بتصرخ على الطريق. الحمد لله وقفنا العربية وخدنا عربيتنا ضربنا انتزار وقفلنا الطريق عامل شل الناس دي وجبنا الاسعاف مش عارف ايه واحد منهم احنا شلناه فطبعا ده يعني كان الحمد لله ربنا هداه كده عمال يحمد ربنا الحمد لله الحمد لله الحمد لله ومش عارف ايه والكلام ده. تاني بقى
بنظرة الخوف بالفزعة بتاعة صوت الفرامل. بيستشعاره انه خلاص هيتهرس بالالم في تكسير الجسم بالقلب بتاعة الموتوسيكل بتاعتهم لك ان تتخيل ان انا رحت بقى ايه ده اه اه مش عارف ايه فانا اروح بقى يعني اصبر كده وازكر ربنا مش عارف ايه وهو بيعمل لك كده
انا زنيت ان فيه وجع هنا وحاجة اعملي كده هو كده فبقول له ايه في ايه في ايه يا ابني طلع لي سيجارة والله العظيم والله العزيم يا اخوانا طالع لي سيجارة بدل ما اقول الحمد لله اهو ده بقى اللي بنقول عليه بقى قلوب ايه؟ نسأل الله سبحانه وتعالى
فمن اخطر الاشياء ان ربنا سبحانه وتعالى يذكر لك موقف او يذكر لك اية من الايات والانسان قلبه لا وعينه لا ترى واذنه لا تسمع. ان تحسبه ان اكثرهم يسمعون او يعقلون ها؟ ان هم الا كالانعام. ربنا قال لنا في سورة
الملك وقالوا لو كنا نسمع او يا ريتنا شغلنا عقولنا زمان. ما كنا فيه اصحاب السعير فاعترفوا بذنبهم فسحقا لاصحاب السعير ذلك ايضا ده طبعا بيختلف عن حال السحرة اللي ربنا ذكر آآ قصتهم في من اول اية مية وستاشر
الاية العظيمة بتاعة سيدنا موسى امنوا جميعا. تماما ده عن ده. وسبحان الله يشاء الله سبحانه وتعالى انه يذكر لنا قصتين عن الايات وتفاعل الناس مع ايات الله الكونية حد اسلم واذعن واتبع
وقرب من ربنا زي السحرة وبعدها على طول تيجي قصة الناس اللي كان عندها ايه؟ عمل. نسأل الله سبحانه وتعالى السلامة. طيب. من الاسباب ايضا اللي بتخلي الانسان يبعد عن ربنا سبحانه وتعالى عدم تذكر الانسان لاحوال السابقين. عدم تذكر الانسان لايه؟ ها؟ لاحوال السابقين
علشان كده ربنا سبحانه وتعالى ذكر لنا نبأ قوم نوح وهود وثمود وشعيب. اربع قصص وراء بعض يقول لك بص ادي مصيد كل انسان اه عصى ربنا سبحانه وتعالى فانت ساعتها ايه؟ الانسان يرجع خطوتين ورا. اخر حاجة ربنا سبحانه وتعالى ذكرها لنا هنطلع بقى قدام شوية. اخر سبب
من الاسباب اللي شغلت الانسان عن ربنا سبحانه وتعالى وبعدوته شوية عن ربنا سبحانه وتعالى. هو صنف من البشر موجود بينا. يعني احنا قلنا دلوقتي اللي اتبع اباء واللي عنده كبر واللي اتبع الشيطان واللي بيعمل معاصي واللي بس فيه صنف يا مصطفى وسطنا. الصنف ده ربنا اتكلم عنه في القرآن
واحنا ما بناخدش بالنا منه صنف الشاب او البنت اللي حياتهم كلها كالتالي. آآ النادي بالليل وبعد النادي نتفرج على فيلمين تلاتة نسمع اذان الفجر نعمل ايه؟ ننام بقى. نخش ننام
نصحى الساعة آآ على العصر آآ نفتح التليفزيون عشان نشوف المطبخ النهاردة يعملوا اكلة ايه ونقعد طول النهار نجهز الاكل وناكل علشان ننزل فين النادي فيه ناس حياتها كده في ناس حياتها ما بين اللهو واللعب. اللهو واللعب برضو عشان الكلام والشباب اللي بيقصقص في في الفيديوهات اللعب واللهو في دينا
مباح بضوابط. النبي لعب هو والسيدة عائشة. النبي آآ دخل البنات علشان يلعبوا مع السيدة عائشة. النبي كان بيفرج عائشة على البنات الصحابة رضي الله عنهم كانت عندهم العاب. مر النبي صلى الله عليه وسلم على اقوام يسطرعون. الصحابة كانوا بيعملوا بينه وبين بعض المصارعة من باب القوة. وثبت في حديث اخر
ان النبي صلى الله عليه وسلم مر على اقوام يرفعون حجرا. اللي هو عندنا في زمنا ايه؟ رفع اثقال. رفع اثقال. فكانت فيه العاب موجودة في العاب موجودة كانوا بيلعبوا وبيضحكوا وبيهزروا عادي. ولكن مش المشكلة في اللعب زي ما قلنا المشكلة مش في الدنيا. ولكن المشكلة في ايه
الناس دي مش كانت بتلعب في اوقات من باب روحوا هذه القلوب. من باب ساعة وساعة؟ لا ده كان بيلعب طول الوقت لعبة. وطول الوقت بعد وطول الوقت انحراف. يعني ربنا يا رب يجزيه خير يعني آآ ابننا محمد صلاح ربنا يا رب يبارك فيه ويحفظه يا رب ويزيد من امثاله
محمد صلاح عنده ماتش تقريبا مهم جدا كبير قوي الايام اللي جاية دي. متابعين ما شاء الله فهما بيقولوا له انت طبعا هتفطر علشان الماتش طبعا ماتش كبير وحاجة كبيرة وهو فيقول له طبعا انت هتفطر عشان الماتش
قال لهم لأ ده انا هصوم. شكرا للرب اللي وصلني للمكانة اللي انا فيها الان. ده كلام من حد ربنا يا رب يجزيه عنه يعني ويوفقه ويكرمه. ويكون قدوة صالحة دايما كده في الدين والدنيا. دين ودنيا. انا ما بتكلمش عن لعب الكورة ولا حكم لعب الكورة. ولكن
انا بتكلم على نموزج على موقف انا ما بتكلمش على لعب الكرة بتكلم على موقف على واحد بيقول لا مهما كانت المباراة صعبة انا شكرا لله عز وجل. الوفاء للتوفيق ده كله مين؟ ربنا انا هصوم لله عز وجل
يعني العب. واتحرك في حياتك كويس. هزر مع اصحابك وادحك معهم. بس ما تبقاش الحياة كلها ايه ربنا ذكر في ونادى اصحاب النار اصحاب الجنة ان يفيضوا علينا الماء او مما رزقهم الله؟ قالوا لهم لا الحرام عليكم اصلا. طب ليه؟ الذين اتخذوا دينهم ايه؟ لهوا
ولعب انا قعدت فترة في القاهرة فكان نزام الناس كده الطبقة المعينة تكون سبحان الله في المكان اللي انا كنت ساكن فيه الطبقة دي كده. الطبقة دي سهر ولعب وهزار وضحك مع بعض على القهوة بالليل. وتاني يوم الصبح نايم. ونموزج الشاب اللي
هو قاعد الاربعة وعشرين ساعة على القهوة. وما يروحش الا عشان ينام والاكل. بس ويرجع تاني للقهوة دي من الحاجات اللي هي بنسميها دايرة المباح اللي فضل صاحبها فيها فاضطرت دايرة المباح دي ان تشغله عن ربنا وتشغله عن الطاعة وتشغله عن عبادة وتشغله عن قرب من الله سبحانه وتعالى
وصلت كده؟ الذين اتخذوا دينهم لهوا ولعبا وغرتهم الحياة الدنيا فاليوم ايه؟ ننساهم نتركهم ننساهم كما نسوا لقاء يومهم هذا. ادي انموذج تاني من النماذج اللي ربنا سبحانه وتعالى ذكرها. فسورة القصص كلها المتوالية وراء بعضها
بتقول لك ايه اسباب انحرافات الامم السابقة؟ سواء امم او افراد. انت المفترض بقى تعمل ايه؟ رأينا في حق في في ناس في النص. الانسان اللي على طاعة وعايز فعلا ينجو دنيا واخرة لازم يكون ايه ها؟ حاسم
مع اهل الطاعة ما يكونش مع الاهل المعصية ولا متزبزب في النص علشان ما يجيش يوم القيامة يقف على الايه؟ فالصورة سبحان الله ذكرت في ذكر ربنا عز وجل فيها تلات نقاط اساسية نختم بهم الدرس. ذكر الله عز وجل فيها الصراع الدائم بين الحق والباطل. يمكن من اول السورة ها
لاخر السورة. من اول خلق ادم لحد دخول اهل الجنة الجنة واهل النار النار. ذكرت سورة الصراع الدائم بين الحق والباطل بين الطاعة والمعصية بل الايمان والكفر. صراع دائم. اتنين ذكرت لنا دايما ان الباطل واهل الباطل يعني والعياذ بالله الى عقوبة والى بعد عن
الله عز وجل والى عذاب والى عقاب دنيا واخرة. وذكرت لنا ايضا هذه السورة ان اخذ الدين بقوة. عشان كده ربنا قال لموسى فخذها بايه؟ بقوة. وامر قومك يأخذوا باحزانها. خذوا ما اتيناكم بقوة. ان من حسم امره
اللي حسم امره واختار طريق الحق. ومشي على اللي يرضي ربنا سبحانه وتعالى. وقراره كان دايما انا مش مذبذب. انا ماشي مع اهل الطاعة اللي حسم المسألة دي ربنا سبحانه وتعالى وفقه وكرمه جدا ورفعه في الدنيا ورفعه فين
ورفعه في الاخرة. يبقى اذا السورة كانت بتتكلم عن حسم الامر في صراع كبير بين الخلق وكانت سورة هي السورة العظيمة اللي بتأكد لنا دايما عن اسباب انحراف الناس عن طريق ربنا سبحانه وتعالى لتكون بمثابة البصيرة لاهل الايمان ان يحسنوا
امورهم ولا يتذبذب من اهل الطاعة واهل المعصية حتى لا يكونوا يوم القيامة مع من؟ مع اهل الاعراف. جزاكم الله خيرا هذا وصلى الله على نبينا محمد وعلى اله وصحبه وسلم